İpiutak
İpiutak  — morj, suiti və s. ovçularının eramızın I minilliyinin 1-ci yarısına aid qədim eskimos mədəniyyəti. 1939-41-ci illərdə Xop burnunda (Alyaska) tədqiq edilmişdir. Arxeoloji qazıntılar nəticəsində ocağı olan 700-dən artıq taxtadan dördkünc yarımqazma evlər, 140-dək qəbir (içərisində taxta tabut olan bəzi qəbirlərlə skletin kəlləsinə maska taxılmışdır), daş alətlər, sümük və buynuzdan bəzəkli heyvan fiqurları və iri dişlərdən heykəllər aşkar olunmuşdur.